stanford-oval/wikipedia huggingface dataset:
דאפי (זמר)
תחילת דרכו

דאפי נולד וגדל ברובע קמדן שבצפון לונדון. הוא גודל על ידי אביו ביירון קונטוסטבלוס שהיה מוזיקאי בהרכב המוכר Mungo Jerry. ב-12 באפריל 2007 ביירון נפטר.




בגיל 15 נזרק דאפי מבית הספר, אך הוא לא ויתר על לימודיו וחזר לבת הספר ואף קיבל ציון מצוין באנגלית וטוב מאוד בתעודה כללית של חינוך על יסודי במוזיקה.




כאשר אביו נפטר קיעקע דאפי על צווארו את הכיתוב "RIP dad" מבלי לציין את שם אביו, מאחר שדאפי לא מוכן לכנות את אביו בשמו לכן קורא לו "B" או "Uncle B". בזמן הוצאת אלבומם הראשון של ההרכב N-Dubz שבו דאפי נכלל ביחד עם
בת דודתו טוליסה וחברם ריצ'רד רואסון או בכינויו פייזר, הוחלט לשנות את שם האלבום מ-gainst All Odds לUncle B במחווה לאביו של דאפי, לאחר כשנה בהוצאת אלבומם השני נקרא האלבום gainst All Odds.
קריירת מוזיקה > האלבום הראשון-Bad Intentions

אלבום הסולו הראשון של דאפי יצא בשנת 2012 וכלל בתוכו את להיטיו הגדולים Rockstar בשיתוף הפעולה עם בריאן מיי, Good Intentions וNo Regrets.
חיים אישיים

דאפי נעצר לאחר שנאשם בהתעללות בחברתו מימי התיכון ואימם של 2 בניו גינו ומיילו.
קמבה ווקר

| --- | --- |

ווקר במדי שארלוט, 2019
 לידה:  8 במאי 1990 (בן 34) הברונקס שבניו יורק
 עמדה:  רכז
 גובה:  1.83 מטר
 מספר:  8,15
 מכללה:  אוניברסיטת קונטיקט
 דראפט:  בחירה תשיעית, 2011 שארלוט בובקאטס
 קבוצות כשחקן
 2011–2019   2019–2021   2021–2022   2022–2023   2023–:  שארלוט בובקאטס/הורנטס   בוסטון סלטיקס   ניו יורק ניקס   דאלאס מאבריקס   מונקו
 הישגים כשחקן
 בחירה לחמישיית העונה השלישית (2019)  4 בחירות למשחק האולסטאר (2017–2020)  פרס הספורטיביות של ה-NBA ‏(2017, 2018)  זכייה באליפות טורניר המכללות (2011)
קמבה האדלי ווקר (באנגלית: Kemba Hudley Walker; נולד ב-8 במאי 1990) הוא כדורסלן עבר אמריקאי, אשר שיחק בקבוצה הצרפתית מונקו בעמדת הרכז.
ראשית חייו

ווקר נולד ברובע הברונקס שבניו יורק, ובנערותו למד בתיכון "רייס" שבהארלם ושיחק בקבוצת הכדורסל של בית הספר. בעונת הסניור שלו קלע 18.2 נקודות, קטף 6.4 ריבאונדים והוסיף 5.3 אסיסטים ו-3.3 חטיפות כדור בממוצע למשחק. בשנתו האחרונה בתיכון הוא הוזמן להשתתף במשחק מקדונלד'ס אול-אמריקן.
ווקר נבחר גם לקחת חלק במדי נבחרת ארצות הברית הצעירה לטורניר אליפות פיב"א אמריקה עד גיל 18, ועם 13.4 נקודות, 5.0 אסיסטים ו-4.6 ריבאונדים, הוביל את נבחרתו לזכייה במדליית הכסף, ואף נבחר לשחקן המצטיין של הטורניר.
ראשית חייו > קריירת מכללות

לאחר סיום לימודיו התיכוניים נרשם ווקר לאוניברסיטת קונטיקט בה למד סוציולוגיה ושיחק במדי קבוצת הכדורסל המשחקת בחטיבת ביג איסט של ה-NCAA. בעונת הפרשמן עלה ווקר מהספסל, תרם 8.9 נקודות, 3.5 ריבאונדים ו-2.9 אסיסטים ונבחר לחמישיית הפרשמנים המצטיינים של החטיבה. בטורניר אליפות המכללות סייע לקבוצתו להעפיל עד לשלב רבע הגמר, כשהוביל עם שיא הקריירה של 23 נקודות בניצחון 82–75 על אוניברסיטת מיזורי.
בעונתו השנייה במכללות הפך ווקר לשחקן פותח. הוא עלה בחמישייה בכל 34 משחקי הקבוצה, והיה למוסר המצטיין, עם 5.1 אסיסטים למשחק, ולחוטף המצטיין בקבוצה עם 2.1 למשחק, והוסיף 14.6 נקודות, שני באוניברסיטה רק לג'רום דייסון. בעונת הג'וניור היה ווקר ליחיד בקבוצתו שפתח בכל 41 משחקי הקבוצה, ותרם 23.5 נקודות, שהציבו אותו כקלעי השני בטיבו בחטיבה (אחרי מרשון ברוקס) והרביעי בליגת המכללות כולה. על יכולת הקליעה הוסיף ווקר 5.3 נקודות ו-4.5 אסיסטים, ואף קבע שיא אוניברסיטה 965 נקודות בעונה יחידה ורשם טריפל דאבל ראשון בקריירה עם 24 נקודות, 13 ריבאונדים ו-10 אסיסטים בניצחון על אוניברסיטת מרילנד. הוא נבחר לחמישיית המצטיינים של העונה בחטיבה וסייע לקונטיקט לסיים את העונה במאזן של תשעה ניצחונות מול תשעה הפסדים ולהעפיל לטורניר אליפות החטיבה.
בטורניר אליפות החטיבה, נבחר ווקר לשחקן המצטיין של הטורניר כשהוביל את קונטיקט עם שיא חטיבה של 130 נקודות בחמשת משחקי הטורניר, כולל סל ניצחון ברבע הגמר מול אוניברסיטת פיטסבורג, לאליפות החטיבה ולטורניר אליפות המכללות. בטורניר אליפות המכללות רשם ווקר ממוצעים של 23.5 נקודות, 6.0 ריבאונדים ו-5.0 אסיסטים והוביל את קונטיקט עד לאליפות המכללות, ונבחר לשחקן המצטיין של הפיינל פור, כשהוביל את קבוצת האוניברסיטה לניצחון 41–53 בגמר מול אוניברסיטת באטלר. בעקבות יכולתו הגבוהה לאורך העונה נבחר ווקר לפרס בוב קוזי לרכז המצטיין ולחמישיית העונה במכללות, ואף היה בין חמשת המועמדים הסופיים לפרס נייסמית' ולפרס ג'ון וודן היוקרתיים.
קריירה > NBA > שארלוט בובקאטס/הורנטס

לאחר שלוש שנים באוניברסיטה, התלבט ווקר אם להעמיד עצמו לבחירה בדראפט ה-NBA או להמשיך שנה נוספת באוניברסיטה. הוא בחר לבסוף לעזוב את קונטיקט, ונבחר בבחירה התשיעית על ידי שארלוט בובקאטס. מספר שבועות לאחר הדראפט, עוד בטרם החלה עונתו הראשונה בליגה, חתם ווקר על הסכם חסות עם חברת ההלבשה אנדר ארמור תמורת כמיליון דולר.
במהלך עונת הרוקי שלו, שהייתה עונה מקוצרת של 66 משחקים בשל שביתת השחקנים, היה ווקר לשחקן היחיד בקבוצה שעלה לשחק בכל אחד ממשחקי הקבוצה. הוא שימש כמחליפו של די.ג'יי. אוגוסטין והיה לרוקי היחיד בליגה שרשם טריפל דאבל, עם 20 נקודות, 10 ריבאונדים ו-11 אסיסטים מול וושינגטון ויזארדס, וסיים את העונה עם ממוצעים של 12.1 נקודות, 3.5 ריבאונדים ו-4.5 אסיסטים. שארלוט, שניצחה רק תשעה משחקים לאורך העונה, רשמה את אחוז הניצחונות הגרוע בכל הזמנים בליגת ה-NBA עם 10.6% בלבד.
לקראת העונה הבאה, עונת 2012/2013, עזב אוגוסטין את הקבוצה, והותיר לווקר את המקום בחמישייה הפותחת. ווקר עלה בחמישייה בכל אחד מ-82 משחקי העונה הסדירה, והיה לקלעי המוביל של הקבוצה עם 17.7 נקודות, למוסר המצטיין שלה עם 5.7 אסיסטים ולחוטף המצטיין עם 2.0 למשחק. למרות השיפור ביכולתו, שארלוט ניצחה 21 משחקים, מול 61 הפסדים, וסיימה את העונה במקום ה-14 במזרח, כשרק לאורלנדו מג'יק מאזן גרוע משלה.
בעונת 2013/2014 החתימה שארלוט את הסנטר אל ג'פרסון ומינתה את סטיב קליפורד למאמנה. ווקר, ששמר על ממוצע הנקודות שלו בעונה עם 17.7 למשחק, היה לקלעי השני בטיבו בקבוצה - אחרי ג'פרסון. הוא רשם את ממוצע האסיסטים הגבוה בקריירה עם 6.1 למשחק, ואף רשם שיא קריירה של 16 אסיסטים מול דטרויט פיסטונס ונבחר לשחקן המצטיין של השבוע במזרח במהלך חודש פברואר. הוא סייע לקבוצתו להעפיל למשחקי הפלייאוף לראשונה מזה ארבע שנים, אולם שארלוט הודחה בסוויפ של 0–4 מול מיאמי היט.
במהלך עונת 2017/2018, במשחק נגד קליבלנד קאבלירס ב-28 במרץ, עקף ווקר את דל קרי ברשימת הקלעים של השארלוט הורנטס בכל הזמנים, עם 9,841 נקודות לעומת 9,839 של קרי. ב-23 בינואר 2019 קלע שיא קריירה של 60 נקודות במשחק קבוצתו מול פילדלפיה 76'.
קריירה > NBA > בוסטון סלטיקס

ביולי 2019 סיכם ווקר על חוזה בבוסטון סלטיקס, ועבר אליה בעסקת "חתימה והעברה" (sign-and-trade) בתמורה לטרי רוזיר. במהלך עונתו הראשונה בבוסטון נבחר לפתוח במשחק האולסטאר, ולאורך העונה רשם ממוצעים של 20.4 נקודות ו-4.8 אסיסטים למשחק. כשחקן הסלטיקס ניצח לראשונה בקריירה בסדרת פלייאוף, כאשר העפיל עם הקבוצה לגמר האזור המזרחי של פלייאוף 2020. בסדרת גמר המזרח הפסידה בוסטון מול מיאמי היט, בתוצאה 2–4.
קריירה > NBA > ניו יורק ניקס

ב-18 ביוני 2021 הועבר ווקר בטרייד יחד עם הבחירה מס' 16 בדראפט 2021 לאוקלהומה סיטי ת'אנדר, בתמורה לאל הורפורד, מוזס בראון ושתי בחירות דראפט עתידיות בסיבוב השני. ב-4 באוגוסט שוחרר ווקר מהקבוצה וחתם בניו יורק ניקס.
קריירה > NBA > דטרויט פיסטונס

בליל דראפט 2023 הועבר ווקר בטרייד כשנשלח על ידי הניו יורק ניקס לדטרויט פיסטונס בטרייד שכלל 3 קבוצותו זאת על מנת שיוכלו לפנות מקום תקרת השכר של ה-NBA כדי לנסות להחתים את ג'יילן ברנסון. טרייד זה נחשב ל"טרייד בו הניו יורק ניקס איבדו את העתיד שלהם"- הקבוצה ויתרה על ג'יילן דורן אותו בחרו בבחירה ה-13 וגם ויתרו על עוסמאן דיאנג אותו בחרו בבחירה ה-11, דורן הועבר לדטרויט פיסטונס ודיאנג הועבר לאוקלהומה סיטי ת'אנדר. ב-17 באוקטובר שוחרר מהקבוצה.
קריירה > NBA > דאלאס מאבריקס

ב-29 בנובמבר 2022 חתם ווקר בדאלאס מאבריקס לעונה אחת.
קריירה > יורוליג > מונקו

לאחר 12 שנים בליגת ה-NBA. בתום עונה בה שיחק רק בתשעה משחקים במדי דאלאס מאבריקס, חתם ווקר ב-20 ביולי 2023 במועדון הכדורסל מונקו מליגת היורוליג.
סטטיסטיקות הקריירה > בליגת ה-NCAA

| עונה | קבוצה | משחקים | חמישייה | דקות | אחוזים מהשדה | אחוזים מהשלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2008/2009 | קונטיקט | 36 | 2 | 25.2 | 0.470 | 0.271 | 0.715 | 3.5 | 2.9 | 1.1 | 0.2 | 8.9 |
| 2009/2010 | קונטיקט | 34 | 34 | 35.2 | 0.405 | 0.339 | 0.767 | 4.3 | 5.0 | 2.0 | 0.4 | 14.6 |
| 2010/2011 | קונטיקט | 41 | 41 | 37.6 | 0.428 | 0.330 | 0.819 | 5.4 | 4.5 | 1.9 | 0.2 | 23.5 |
| קריירה |  | 111 | 77 | 32.8 | 0.428 | 0.325 | 0.782 | 4.3 | 4.4 | 1.7 | 0.2 | 16.1 |
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2011/2012 | שארלוט | 66 | 25 | 27.2 | 0.366 | 0.305 | 0.789 | 3.5 | 4.4 | 0.9 | 0.3 | 12.1 |
| 2012/2013 | שארלוט | 82 | 82 | 34.9 | 0.423 | 0.322 | 0.798 | 3.5 | 5.7 | 2.0 | 0.4 | 17.7 |
| 2013/2014 | שארלוט | 73 | 73 | 35.8 | 0.393 | 0.333 | 0.837 | 4.2 | 6.1 | 1.2 | 0.4 | 17.7 |
| 2014/2015 | שארלוט | 62 | 58 | 34.2 | 0.385 | 0.304 | 0.827 | 3.5 | 5.1 | 1.4 | 0.5 | 17.3 |
| 2015/2016 | שארלוט | 81 | 81 | 35.6 | 0.427 | 0.371 | 0.847 | 4.4 | 5.2 | 1.6 | 0.5 | 20.9 |
| 2016/2017 | שארלוט | 79 | 79 | 34.7 | 0.443 | 0.399 | 0.847 | 3.9 | 5.5 | 1.1 | 0.3 | 23.2 |
| 2017/2018 | שארלוט | 80 | 80 | 34.2 | 0.431 | 0.384 | 0.864 | 3.1 | 5.6 | 1.1 | 0.3 | 22.1 |
| 2018/2019 | שארלוט | 82 | 82 | 34.9 | 0.434 | 0.356 | 0.844 | 4.4 | 5.9 | 1.2 | 0.4 | 25.6 |
| 2019/2020 | בוסטון | 56 | 56 | 31.1 | 0.425 | 0.381 | 0.864 | 3.9 | 4.8 | 0.9 | 0.5 | 20.4 |
| 2020/2021 | בוסטון | 43 | 43 | 31.8 | 0.420 | 0.360 | 0.899 | 4.0 | 4.9 | 1.1 | 0.3 | 19.3 |
| 2021/2022 | ניו יורק | 37 | 37 | 25.6 | 0.403 | 0.367 | 0.845 | 3.0 | 3.5 | 0.7 | 0.2 | 11.6 |
| 2022/2023 | דאלאס | 9 | 1 | 16.0 | 0.421 | 0.250 | 0.810 | 1.8 | 2.1 | 0.2 | 0.2 | 8.0 |
| קריירה |  | 750 | 697 | 33.1 | 0.418 | 0.360 | 0.840 | 3.8 | 5.3 | 1.2 | 0.4 | 19.3 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2013/2014 | שארלוט | 4 | 4 | 38.3 | 0.473 | 0.500 | 0.778 | 3.8 | 6.0 | 2.0 | 0.8 | 19.5 |
| 2015/2016 | שארלוט | 7 | 7 | 37.1 | 0.366 | 0.326 | 0.943 | 3.0 | 4.0 | 1.3 | 0.6 | 22.7 |
| 2019/2020 | בוסטון | 17 | 17 | 36.9 | 0.441 | 0.310 | 0.852 | 4.1 | 5.1 | 0.9 | 0.4 | 19.6 |
| 2020/2021 | בוסטון | 3 | 3 | 30.3 | 0.317 | 0.176 | 0.900 | 4.0 | 4.0 | 0.3 | 0.0 | 12.7 |
| קריירה |  | 31 | 31 | 36.5 | 0.412 | 0.324 | 0.868 | 3.8 | 4.8 | 1.1 | 0.5 | 19.6 |
הערות שוליים

1 2 3 4  פרופיל באתר אוניברסיטת קונטיקט
↑  Freshman Kemba Walker's 23 points helps UConn outlast Missouri
↑  2009-10 Connecticut Huskies Roster and Stats
↑  2010-11 Big East Conference Leaders
↑  אייל גרוסברד, ‏קמבה ווקר עוזב את קונטיקט ועובר ל-NBA, באתר ערוץ הספורט, 12 באפריל 2011
↑  אנדר ארמור החתימה את קמבה ווקר על הסכם חסות לבוש, באתר כלכליסט, 7 ביולי 2011
↑  ביוגרפיה באתר NBA.com(הקישור אינו פעיל, 31.03.2018)
↑  Jordan's Bobcats are worst NBA team ever באתר NBA.com(הקישור אינו פעיל, 31.03.2018)
↑  2012-13 Charlotte Bobcats Roster and Stats
↑  Jefferson leads Bobcats over Pistons again 116-98
↑  60 נקודות לווקר בהפסד שארלוט, הלייקרס נעצרו, באתר ynet, 18 בנובמבר 2018
↑  בוסטון מצרפת את בוסטון, באתר הקבוצה, 6 ביולי 2019
↑  בוסטון שלחה את קמבה ווקר לאוקלהומה סיטי, אל הורפורד חוזר, באתר וואלה, 18 ביוני 2021
↑  ההחתמה של הקיץ: קמבה ווקר נפרד מה-NBA והצטרף למונאקו, באתר וואלה, 21 ביולי 2023
| נבחרת ארצות הברית – גביע העולם בכדורסל 2019 (מקום שביעי) |
| --- | --- | --- |
|  1  •  2  •  3  •  4 וייט •  5 מיטשל •  6 האריס •  7 סמארט •  8 בארנס •  9 בראון •  10 טייטום •   11 פלאמלי •  12 טרנר • 13 לופז •  14 מידלטון • 15 ווקר • מאמן: פופוביץ' |  1  •  2  •  3  •  4 וייט •  5 מיטשל •  6 האריס •  7 סמארט •  8 בארנס •  9 בראון •  10 טייטום •   11 פלאמלי •  12 טרנר • 13 לופז •  14 מידלטון • 15 ווקר • מאמן: פופוביץ' | ארצות הברית |
| --- | --- |
בקרת זהויות :  LCCN: no2019052899  VIAF: 4793155566438713380002   WorldCat (עם VIAF): 4793155566438713380002
לשבור את הקרח

ערך זה עוסק בסרט. אם התכוונתם למחזמר המבוסס עליו, ראו .
| --- | --- |

כרזת הסרט
 מבוסס על:  מלכת השלג, מאת הנס כריסטיאן אנדרסן
 בימוי:  כריס באק, ג'ניפר לי 
 הופק בידי:  פיטר דל וצ'ו
 תסריט:  ג'ניפר לי על פי סיפור מאת: כריס באק שיין מוריס
 עריכה:  ג'ף דרהיים
 מדבבים:  קריסטן בל אידינה מנזל ג'ונתן גרוף ג'וש גד סנטינו פונטאנה
 מדבבים בעברית:  עינת אזולאי מונה מור גילן שחף עידו רוזנברג לירון לב בועז קונפורטי
 מוזיקה:  קריסטוף בק
 צילום:  Scott Beattie, Mohit Kallianpur 
 מדינה:  ארצות הברית 
 חברת הפקה:  אולפני ההנפשה של וולט דיסני
 חברה מפיצה:  סרטי אולפני וולט דיסני
 שיטת הפצה:  הפצה לאולמות הקולנוע 
 הקרנת בכורה:  ארצות הברית 27 בנובמבר 2013 ישראל 28 בנובמבר 2013
 משך הקרנה:  102 דקות
 שפת הסרט:  אנגלית 
 סוגה:  דרמה קומית, סרט המבוסס על יצירה ספרותית, סרט פנטזיה, סרט לכל המשפחה, סיפור התבגרות, סרט מוזיקלי, סרט קומדיה, סרט אגדות 
 מקום התרחשות:  ארנדל 
 תקופת התרחשות:  המאה ה־19 
 תקציב:  150 מיליון דולר
 הכנסות:  1.276 מיליארד דולר (31 באוגוסט 2017)
 הכנסות באתר מוג'ו:   frozen2013
 פרסים:  פרס אוסקר לסרט המונפש הטוב ביותר (כריס באק)  פרס באפט"א לסרט אנימציה  פרס איגוד מבקרי הקולנוע האמריקאי לסרט האנימציה הטוב ביותר  פרס אנני לסרט הטוב ביותר  פרס גלובוס הזהב לסרט הטוב ביותר - הנפשה  פרס סאטורן לסרט אנימציה 
 סרט הבא:  לשבור את הקרח 2 (2019)
 תרגום לעברית:  אולפני אלרום - ישראל אובל
 frozen.disney.com
 דף הסרט ב־IMDb
 
לשבור את הקרח (מוכר גם כפרוזן; באנגלית: Frozen; בתרגום חופשי: "קפוא" או "קפואה") הוא סרט פנטזיה מוזיקלי-קומי אמריקאי בהנפשה ממוחשבת של אולפני ההנפשה של וולט דיסני שיצא בנובמבר 2013. הסרט בוים על ידי ג'ניפר לי וכריס באק, נכתב על ידי ג'ניפר לי והופק על ידי פיטר דל וצ'ו.
קריסטן בל ואידינה מנזל מדבבות את הנסיכות אנה ואלזה, בהתאמה. ג'ונתן גרוף מדבב את מוכר הקרח, קריסטוף, סנטינו פונטאנה מדבב את הנסיך הנס, ג'וש גד מדבב את איש השלג אולף, ואלן טודיק מדבב את הדוכס מרוכלסטון. כל השחקנים האלו בסרט משחקים בדיבוב השפה האנגלית.
הסרט זכה להצלחה מסחרית עצומה עם הכנסות של מעל 1.2 מיליארד דולר והוא דורג כסרט המרוויח ביותר ב-2013. נכון לפברואר 2023 הסרט נמצא במקום ה-19 ברשימת הסרטים המכניסים ביותר בכל הזמנים. בנוסף הוא היה מדורג במקום הראשון ברשימת סרטי האנימציה הרווחיים ביותר בכל הזמנים עד שהסרט "מלך האריות" תפס את מקומו בשנת 2019. הסרט גם גרף שבחי ביקורת רבים, היה מועמד ל-138 פרסים וזכה ב-54 מהם (ביניהם גם שני פרסי אוסקר, לשיר הטוב ביותר ולסרט המונפש הטוב ביותר).
דמויות ומדבבים

| דמויות ומדבבים> הדמות.שם הדמות | דמויות ומדבבים> הדמות.אודות הדמות | דמויות ומדבבים> המדבב/ת.במקור / באנגלית | דמויות ומדבבים> המדבב/ת.בעברית |
| --- | --- | --- | --- |
| אנה | אחותה הקטנה של אלזה, גיבורת הסרט, נסיכה | קריסטן בל ליווי סטובנרץ' (אנה בגיל 5) קייטי לופז (אנה בגיל 5, תפקיד שירה) אגתה לי מון (אנה בגיל 9) | עינת אזולאי איילה פלדמן (אנה הצעירה) |
| אלזה | אחותה הבכורה של אנה, גיבורת הסרט, נסיכה ומלכה | אידינה מנזל אווה בלה (אלזה כבת 8) ספנסר ייסי גנוס (אלזה כבת 10–12) | מונה מור בר מיניאלי (אלזה הצעירה) |
| קריסטוף | מוכר קרח | ג'ונתן גרוף טיירי בראון (קריסטוף בגיל 8) | גילן שחף |
| אולף | איש שלג | ג'וש גד | עידו רוזנברג |
| הנס | נסיך מאיי הדרום, מושא אהבה של אנה | סנטינו פונטאנה | לירון לב |
|  | הדוכס מרוכלטון | אלן טודיק | דב רייזר |
| פאבי | מלך הטרולים | קירן הינדס | יגאל שדה |
| אוקן | בעל תחנת מסחר וסאונה | כריס ויליאמס | יובל ינאי |
| אגנאר | מלך ארנדל, אביהן של אלזה ואנה | מוריס לאמרץ' | בועז קונפורטי |
| אידונה | מלכת ארנדל, אמן של אלזה ואנה | ג'ניפר לי |  |
| סוון | אייל הצפון של קריסטוף | פרנק ולקר |  |
קריסטן בל (אנה)
אידינה מנזל (אלזה)
ג'ונתן גרוף (קריסטוף)
ג'וש גד (אולף)
אלן טודיק (הדוכס מרוכלטון )
מוריס לאמץ' (המלך אגנאר)
ג'ניפר לי (המלכה אידונה)
פיתוח > פיתוח מקורי

ב-1934 שקלו וולט דיסני וסמואל גולדווין אפשרות שיתוף פעולה על מנת להפיק סרט ביוגרפי על הסופר והמשורר הנס כריסטיאן אנדרסן כשהסטודיו של גולדווין יפיקו את חלקי הלייב אקשן בעוד הסטודיו של דיסני יפיקו את רצפי ההנפשה; רצפי ההנפשה היו אמורים לכלול סיפורים מיצירותיו של אנדרסן כגון בת הים הקטנה, מוכרת הגפרורים הקטנה, חייל הבדיל, מלכת השלג, אצבעונית, הברווזון המכוער, נעליים אדומות ובגדי המלך החדשים. האנימטורים של דיסני נתקלו בקשיים בסיפור מלכת השלג מכיוון שלא יכלו למצוא דרך לסגל ולייחס את דמותה של מלכת השלג לקהל מודרני. ב-1940 מחלקת ההנפשה של דיסני בחנה אפשרויות קולנועיות בנושא מלכת השלג אך דמותה של מלכת השלג עדיין הייתה בעייתית מדי. בין היתר, הבעייתיות עם דמותה של מלכת השלג, הובילה לביטול הפרויקט המשותף של דיסני וגולדווין. גולדווין לא ויתר על הפרויקט והפיק סרט לייב אקשן בשם "הנס כריסטיאן אנדרסן" שייצא ב-1952, הסרט צלח ואף קיבל שמונה מועמדויות לפרסי אוסקר. בינתיים דיסני החליט לוותר על פרויקט הסרט של מלכת השלג.
פיתוח > מאמצים מאוחרים יותר

בסוף 1990 התחילו לפתח באולפני ההנפשה של וולט דיסני עיבוד קולנועי מונפש מלא למלכת השלג לאחר ההצלחה הגדולה של סרטי האגדות הקודמים שלהם, הפרויקט בוטל ב-2002 לאחר שמנהל הפרויקט, גלן קין, עזב אותו, עוד לפני ביטול פרויקט העיבוד הקולנועי המלא הציע הארווי פירסטיין למנהלי דיסני תסריט על פי אגדת מלכת השלג אך נדחה; דיסני דחו את פרויקט הסרט למלכת השלג שוב. מאוחר יותר קיבל הסרט תמיכה להחייאה מחדש על ידי מייקל אייזנר, מנכ"ל ויור חברת וולט דיסני דאז, אייזנר הציע להחיות את הפרויקט בשיתוף עם ג'ון לאסיטר ואולפני פיקסאר.
בספטמבר 2008 הגיע ניסיון נוסף להפקת הסרט כאשר הפעם כריס באק עמד בראשו, בזמן זה התברר כי ג'ון לאסיטר היה מעוניין בעיבוד למלכת השלג זמן רב. הפיתוח החל כשהסרט נקרא "אנה ומלכת השלג" ותוכנן להיות בהנפשה קלאסית. בתחילת 2010 היו חששות לגבי המשך פיתוח הפרויקט כאשר סטודיו ההנפשה לא הצליח למצוא דרך לשלב באופן מעשי את סיפור מלכת השלג בסרט.
פיתוח > החייאה מחדש

ב-22 בדצמבר 2011 בעקבות הצלחת הסרט פלונטר הודיעו דיסני על יציאת סרט בשם "Frozen" שיהווה עיבוד חופשי לאגדה מלכת השלג ויופץ ב-27 בנובמבר 2013, חודש לאחר מכן אושר כי הסרט יופק בהנפשה ממוחשבת ולא בהנפשה קלאסית כמו שתוכנן בעבר. ב-2 במרץ 2012 הוכרז כי כריס באק יביים את הסרט בעוד ג'ון לאסיטר ופיטר דל וצ'ו יפיקו אותו.
לאחר ההכרזה על הפיתוח המחודש אחד מהאתגרים הגדולים של כריס באק ופיטר דל וצ'ו היה דמותה של מלכת השלג שהופיעה אז כאנטגוניסטית. במהלך כל עשרה שבועות הוקרנו העבודות הגמורות שבסרט על מנת שהתסריטאים והמפיקים יוכלו לתת הערות. מייקל גיאמו, במאי הארט של הסרט, אמר כי הוא חשב ש"הסרט ישנה את כללי המשחק" וגם כי "אני זוכר את ג'ון [לאסיטר] אומר שהגרסה האחרונה של סיפור מלכת השלג שהביאו כריס באק והצוות הייתה כיפית וקלילה אך הדמויות לא הדהדו ולכן ג'ון הרגיש שהקהל לא באמת יהיה מסוגל להתחבר איתם".
צוות ההפקה החל לטפל בבעיות שהבהיר ג'ון לאסיטר ושינה את הסיפור עד שהדמויות היו רלוונטיות, בשלב זה הופיע פריצת דרך כאשר במהלך שכתוב התסריט אנה הפכה לאחותה הצעירה של אלזה וכך החלה דינמיקה בין הדמויות.
פיתוח > כתיבה

במרץ 2012 ג'ניפר לי, אחת מהתסריטאים של ראלף ההורס, הובאה על ידי מפיק הסרט פיטר דל וצ'ו לכתוב את התסריט לסרט זה. לדברי לי אחד ממושגי היסוד שכבר היו מונחים בזמן עבודתו של כריס באק ופיטר דל וצ'ו היה לדבריה "לב קפוא... מעשה של אהבה אמיתית יכול להפשיר לב קפוא", לי גם ציינה שעוד לפני הגעתה לתפקיד כתיבת התסריט הסוף, שבו אנה מצילה את אלזה ומעורב בקשר רגשי בין אחים, היה ידוע רק שלא ידעו איך או למה היא תציל את אלזה. לי חשפה גם כי העלילה המקורית הייתה שונה מאוד מהגרסה הסופית, לדוגמה: במערכה הראשונה אלזה היא מלכת השלג המרושעת והיא פוגעת באנה במכוון עם כוחותיה, ובמהלך המערכה השנייה אנה מנסה למצוא את הנס ולנשקו אך אלזה מנסה לעצור אותה. נוסף לאלו לי ציינה כי לפני הגעתה התסריט לקח את התסריט לכיוון אקשן-הרפתקאות וכי היא לקחה אותה לכיוון קומי-מוזיקלי.
פריצת דרך משמעותית בתסריט הייתה בהוספת השיר "Let It Go" על ידי כותבי המוזיקה ובכך אילצו להפוך את דמותה של אלזה ליותר מורכבת ופגיעה מאשר מרושעת. בדיילי טלגרף צוין כי הכותבים ראו את דמותה של אלזה כ"ילדה מבוהלת הנאבקת לשלוט ולהשלים עם המתנה שקיבלה".

פריצת דרך משמעותית נוספת בתסריט הייתה הפיכתו של הנס לאנטגוניסט הראשי בסרט ובמיוחד בכך שמגלים זאת רק בסופו. פיטר דל וצ'ו אמר על המהלך כי ”הבנו מה היה חשוב ביותר ושאם אנחנו הולכים לעשות את הסוף כל כך מפתיע האמנו שהנס הוא התשובה... ושאם הוא לא התשובה אז זה קריסטוף...”
לי אמרה כי ההשראה למערכת היחסים של אנה ואלזה כאחיות הגיעה ממערכת היחסים שלה עם אחותה הגדולה, לי גם הוסיפה כי דמותה של אלזה קיבלה השראה מאחותה הגדולה בעוד דמותה של אנה מעצמה.
הפקה

לאחר שג'ניפר לי נעשתה מעורבת בסרט יותר ויותר ועבדה בקירוב עם הבמאי כריס באק וכותבי המוזיקה, החליט נשיא אולפני ההנפשה אדווין קטמול לקדם את ג'ניפר לי לבמאית לצד באק באוגוסט 2012,; קידומה של לי הוכרז רשמית ב-29 בנובמבר 2012, ולאחר שקודמה הפכה לאישה הראשונה המביימת סרט הנפשה באורך מלא של אולפני ההנפשה של וולט דיסני. עבודת הבימוי נחלקה לשניים כאשר לי הייתה אחראית על הסיפור בעוד באק היה אחראי על ההנפשה.
הפקה > דיבוב

ב-5 במרץ 2012 לוהקה קריסטן בל לדיבוב את דמותה של אנה, ג'ניפר לי אמרה שליהוקה של בל נעשה בשל קולה לאחר שהמפיקים שמעו את ביצועה ל-"Part of Your World" מתוך הסרט "בת הים הקטנה". בל ביצעה את חלק מהקלטות הדיבוב לאחר שנכנסה להריון ולכן כמה סצנות הוקלטו מחדש לאחר סיום הריונה מכיוון שקולה היה עמוק מדי. בל התלהבה מליהוקה לדיבוב דמותה של אנה מכיוון ש"חלמתי להיות בסרט של דיסני מאז שאני בת 4" ואמרה כי ”אני תמיד אהבתי את האנימציה של דיסני, אבל היה משהו בנשים אצלם שהיה בלתי ניתן להשגה בעיניי. היציבה שלהן היתה טובה מדי והן היו רהוטות מדי ואני מרגישה שבאמת עשיתי את הבחורה הזו הרבה יותר קלה להזדהות ומוזרה ונרגשת ומגושמת. אני מאוד גאה בזה.”
אידינה מנזל, שחקנית וותיקה בברודוויי, לוהקה לדיבוב דמותה של אלזה; מנזל נבחנה קודם לכן לדיבוב דמותה של רפונזל בסרט "פלונטר" אך לא התקבלה. למרות שמנזל לא התקבלה לדיבוב ב"פלונטר" התרשם ממנה ג'יימי ספרר רוברטס, מלהק הדיבוב של "פלונטר", והציע את קולה לדיבוב ב"לשבור את הקרח".
בין דצמבר 2012 ליוני 2013 לוהק ג'ונתן גרוף לדיבוב קריסטוף, אלן טודייק לדיבוב הדוכס מוסלטון, סנטינו פונטאנה לדיבוב הנסיך הנס וג'וש גד לדיבוב אולף.
הפקה > הנפשה

בדומה ל"פלונטר" הסרט הופק בסגנון אמנתי ייחודי על ידי מיזוג הנפשה ממוחשבת (CGI) והנפשה קלאסית יחד. על מנת לפתח את צד ההנפשה הקלאסית בצורה הטובה ביותר הזמין באק את גיומו לנהל את הצד האומנותי של הסרט.
הפקה > לוקליזציה

כמו רב סרטיהם של דיסני גם לשבור את הקרח עבר לוקליזציה והוא דובב או תורגם ל-41 שפות שונות. אחד מהאתגרים הגדולים שהיו בלוקליזציה היה למצוא לכל דיבוב זמרת שתתאים לשירה בקול כמו של אידינה מנזל וקריסטן בל. ריק דמפסי, מנהל בכיר ביחידת הלוקליזציה, כינה את תהליך תרגום מאתגר והסביר כי ”זה להטוט קשה לקבל את הכוונה הנכונה של המילים ולהתאים אותן לקצב המוזיקה. ואז אתה צריך לחזור ולהתאים לסנכרון השפה! [זה] דורש הרבה סבלנות ודיוק.” רוברט לופז הסביר כי נאמר לו על ידי דיסני להסיר מכל השירים משחקי מילים מורכבים על מנת שעבודת התרגום תהיה קלה ובכך גם השירים יתאימו לכמה שיותר שפות.
הפצה

הקרנת הבכורה של הסרט התקיימה בתיאטרון אל קפיטן, הוליווד, קליפורניה ב-19 בנובמבר 2013. הסרט הופץ ב-27 בנובמבר 2013 כשלפניו מוקרן סרט האנימציה הקצר של מיקי מאוס "השג לך סוס!".
הטיזר טריילר של הסרט יצא ב-18 ביוני 2013, והטריילר הרשמי של הסרט ב-26 בספטמבר 2013.
ב-31 בינואר 2014 הפיצו דיסני גרסת שירה בציבור של הסרט ל-2,057 בתי קולנוע בארצות הברית, גרסה זו כללה את מילות השירים על המסך בגרסת קריוקי והזמינה את הצופים לשיר יחד עם הסרט.
הכנסות

הסרט היה להצלחה קופתית עצומה. הסרט גרף $400,738,009 ברחבי צפון אמריקה, $867,100,000 מחוץ לצפון אמריקה ו-$1,267,838,009 ברחבי העולם כולו. בסוף השבוע הראשון שלו גרף הסרט $110,600,000 ברחבי העולם. ב-2 במרץ 2014, 101 ימים מאז הפצתו, עבר הסרט את רף מיליארד הדולרים בהכנסותיו והפך אז לסרט השמונה עשר ברווחיותו בהיסטוריה, הסרט השביעי ברווחיותו המופץ על ידי חברת וולט דיסני, הסרט החמישי ברווחיותו שאינו סרט המשך, הסרט השני ברווחיותו של שנת 2013 (אחרי איירון מן 3) וסרט ההנפשה השני ברווחיותו אחרי צעצוע של סיפור 3.
נכון לשנת 2017 הסרט הוא השישי ברווחיותו בהיסטוריה של העולם, סרט ההנפשה המרוויח ביותר בהיסטוריה, הסרט המרוויח ביותר של שנת 2013, הסרט המרוויח ביותר של Walt Disney Pictures והסרט השני ברווחיותו המופץ על ידי חברת וולט דיסני.
הכנסות > מחוץ לצפון אמריקה

גם מחוץ לצפון אמריקה היה הסרט להצלחה קופתית גדולה. הסרט הוא החמישי ברווחיותו, הסרט המונפש המרוויח ביותר והסרט המרוויח ביותר של שנת 2013. זהו הסרט המונפש הרווחי ביותר בקוריאה הדרומית, דנמרק ו-וונצואלה. זהו הסרט הרווחי ביותר של אולפני ההנפשה של וולט דיסני בלמעלה מ-45 מדינות הכוללות את אמריקה הלטינית (במיוחד במקסיקו וברזיל), בריטניה, אירלנד, מלטה, רוסיה, אוקראינה, נורווגיה, מלזיה, סינגפור, אוסטרליה וסין.
ביקורת

הסרט זכה לשבחים רבים. מספר מבקרי קולנוע השוו את הסרט לסרטים "היפה והחיה", "בת הים הקטנה", "אלאדין" ו"מלך האריות" מתקופת "הרנסאנס של דיסני", וכמה מבקרי קולנוע אף אמרו כי הסרט מסמל התחלה של רנסאנס שני בדיסני. הסרט זכה לשבחים רבים במיוחד על האפקטים החזותיים, התסריט, השירים והדיבוב שבו (במיוחד של ג'וש גד, אידינה מנזל וקריסטן בל). השיר "Let It Go" מתוך הסרט זכה לשבחים רבים וחלק ממבקרי הקולנוע אמרו כי הסצנה שבה בוצע השיר היא אחת מסצנות הקולנוע הטובות ביותר של 2013.
גם בישראל זכה הסרט לביקורות משבחות רבות. דורון פישלר מאתר "וואלה" שיבח את הסרט וכתב כי הוא "מקסים. סרט-נסיכות שגם שומר על התבנית וגם שובר אותה, נראה מצוין ומלא בשירים נהדרים." ארז דבורה, מאתר "ynet", נתן לסרט ארבעה כוכבים וכתב ש"אולפני דיסני מתעלים על עצמם ב"לשבור את הקרח" - עיבוד חופשי מרהיב לאגדה "מלכת השלג". מלבד האנימציה המושקעת, הטיפול בדמות הנסיכה מקבל טוויסט מקורי ומעמיק".